open-index/open-wikipedia-markdown huggingface dataset:
பெயர்

**பெயர்** (*Name*) என்பது ஓர் உயிரியையோ உயிரற்ற பொருளையோ அடையாளப்படுத்துவதற்காக உபயோகப்படுத்தப்படும் ஒரு சொல்லாகும். ஒருவரையோ ஒரு குழுமத்தையோ இந்தப் பெயர் அடையாளப்படுத்தும்.

## முக்கியத்துவமும் சிறப்பும்
ஒவ்வொருவரும் தங்களை அடையாளப்படுத்திக் கொள்ளப் பெயர் அவசியமாகிறது. தம்முடைய மொழி, இனம், மதம், சார்ந்திருக்கும் மக்கள், பண்பாடு போன்றவற்றைச் சார்ந்து தங்களுடைய மகன் அல்லது மகளுக்குப் பெயர் வைக்கின்றனர். பண்டைய காலம் தொட்டு, தமிழகத்தில் பிறந்த குழந்தைக்கு, பெயர் வைக்கும் நிகழ்வை ஒரு விழாவாக கொண்டாடி வருகின்றனர்.

## சில எடுத்துக்காட்டுகள்
# ஈ. வெ. ராமசாமி-ஈரோடு மாவட்டம், வெங்கட்ட நாயக்கர் மகன் ராமசாமி என்பது **பெரியார்** என்று மக்களால் அழைக்கப்பட்டவருக்கு அவர்களுடைய பெற்றோர் வைத்த பெயர்.
# திரு. வி. கலியாணசுந்தரனார்-காஞ்சிபுரம் மாவட்டம் விருத்தாசல முதலியார் மகன் என்பவர் மக்களால் **திரு. வி. க.** என்று அழைக்கப்பட்டார்.

## குலப் பெயர்கள்
தமிழகத்தில் பெயர்களுக்கு பின்னால் குல பெயர்.

எ.கா. மேல் குறிப்பிட்ட இருவரும் தம்முடைய பெயரில் குலத்தைச் சேர்க்கவில்லை. ஆயினும் அவர்களுடைய தந்தை பெயர்களில் குலப் பெயர்கள் சேர்க்கப்பட்டுள்ளன.
# வெங்கட்ட நாயக்கர்
# விருத்தாசல முதலியார்

## பெயரில் பட்டங்களும் பதவிகளும்
ஒருவருடைய பட்டமும் பதவியும் அவர்களுடைய பெயரிலும் மாற்றத்தைக் கொண்டு வருகின்றன. முனைவர், மருத்துவர், பொறியியலாளர் என அனைத்துத் துறையினரும் தம்முடைய பெயருக்கு முன்னால் அல்லது பின்னால் பட்டத்தைச் சேர்த்துக் கொள்கின்றனர். இப்பழக்கம் சங்க காலம் தொட்டு இருந்து வருகிறது. 

(எ-டு) 
#காளமேகப் புலவர்
#முதலாம் குலோத்துங்க சோழன்

## குடும்பப் பெயர்கள்
வட மாநிலங்களிலும், வேறு சில நாடுகளிலும் பெரும்பாலும் தம்முடைய குடும்பத்திற்கு என்று சில பெயர்கள் இருக்கின்றன.

(எ-டு)
#இந்திரா காந்தி
#இராகுல் காந்தி.

## கடவுள் பெயர்கள்
பெரும்பாலும் கடவுளின் பெயர்கள் மனிதர்களுக்கு சூட்டப்படுகிறது.

(எ-டு)
* இந்துக் கடவுளின் பெயர் : இராமன்

## பெண்களின் பெயர்
பெண்கள் திருமணத்திற்குப் பிறகு, தங்களுடைய பெயரை மாற்றிக் கொள்ளும் வழக்கம் உள்ளது. பொதுவாக தம்முடைய பெயரின் முதல் எழுத்தை (*Initial*) மாற்றம் செய்து கொள்வர்.

(எ-டு)

திருமணத்திற்கு முன்: இந்திரா பிரியதர்சினி

பெரோஸ் காந்தியை மணந்த பின்: இந்திரா பிரியதர்சினி காந்தி

## வெளி இணைப்புகள்
* பெயரிடல் 

## இவற்றையும் பார்க்கவும்
* நாட்டுப்பெயர்
* குழந்தைக்குப் பெயர் வைத்தல்
* தமிழ் பெயரிடல்
* ஆண் தமிழ்ப் பெயர்கள்
* பெண் தமிழ்ப் பெயர்கள்

## மேற்கோள்கள்
 

பகுப்பு:பெயர்கள்
மலையமான் காசுகள்

thumb|180px|திருக்கோவலூர் மலையமான் காசுகள்
**[[மலையமான்|திருக்கோவலூர் மலையமான்]]** என்பவன் சங்ககால குறுநில மன்னர்களுள் ஒருவன். இவனது வம்சத்தினர் மலையமான் வம்சத்தினர் எனப்பட்டனர். இவர்கள் வெளியிட்ட செப்பு மற்றும் இரும்புக் காசுகள் கிடைத்துள்ளன. அதில் இவர்கள் ஆண்ட திருக்கோவலூர் ஊரின் பொன்னையாறு, மூன்று மலைகள் மற்றும் ஒரு பாதையும் காணப்படுகிறது.
இவற்றின் காலம் கிமு ஐந்தாம் நூற்றாண்டுமுதல் கிபி மூன்றாம் நூற்றாண்டுவரை.
## மூலம்
* *பண்டையத் தமிழகம்*, சி.க. சிற்றம்பலம், யாழ்ப்பாணப் பல்கலைக்கழகம், இலங்கை.

## வெளி இணைப்புகள்
* http://rareancientindiacoins.blogspot.in/2011/06/rare-ancient-india-coins-rare-malayaman_23.html

பகுப்பு:குறுநில மன்னர்கள்
பகுப்பு:தமிழக நாணயவியல்
பகுப்பு:மலையர்
வு கு எழுச்சி

**வு கு எழுச்சி** என்பது யின் அரசமரபின் காலத்தின் போது ஆன் சீனர் அல்லாதவர்களால் நடத்தப்பட்ட எழுச்சியாகும்.  சீன அரசிற்கு கட்டுப்பட்டு இருந்த வு கு (ஐந்து காட்டுமிராண்டி குலங்கள்) என சீனர்களால் அடையாளப்படுத்தப்பட்டவர்கள் 304 இல் வடக்குச் சீனாவில் கிளர்ந்து எழுந்தார்கள்.  316 இல் அவர்கள் முழு வெற்றி ஈட்டினார்கள்.  இதன் காரணமாக யின் அரசமரபு தென் சீனாவிற்கு இடம்பெயர்ந்தது.  

பகுப்பு:சீன வரலாறு
பகுப்பு:சீனாவில் எதிர்ப்புப் போராட்டங்கள்
வெள்ளை அறிக்கை

**வெள்ளை அறிக்கை** என்பது ஒரு அரசாங்கமோ அல்லது ஒரு அமைப்போ ஒரு பிரச்சனைக்கு எடுக்கப்பட்ட தீர்மானத்தின் அதிகாரப்பூர்வ அறிவிப்பு ஆகும். வெள்ளை அறிக்கை மூலம் வெளியிட்ட அமைப்பின் தெளிவான குறிக்கோளை மக்கள் அறிந்துகொண்டு, விவாதிக்கவோ, ஆலோசிக்கவோ முடியும். வெள்ளை அறிக்கை, ஒரு பிரச்சனைக்குத் தீர்வாக அல்லது புதிய திட்டத்தை அறிமுகம் செய்ய வெளியிடப்படுகிறது. 

நாடளுமன்றத்தில் முடிவெடுக்கப்பட்ட அரசின் கொள்கையை சட்டவடிவம் ஆக்குவதற்கு முன் மக்களுக்குத் தெரிவிக்கும் விதமாக கனடாவில் இவ்வறிக்கை வெளியிடப்படுகிறது. 

தற்காலத்தில், புதிய பொருள் ஒன்றை சந்தையில் அறிமுகம் செய்யும் முன் அதன் அம்சங்கள் பற்றி விளம்பரம் செய்ய அந்நிறுவனங்கள் வெள்ளை அறிக்கையை வெளியிடுகின்றன. வணிக வெள்ளை அறிக்கைகள் தகவல் தொடர்பாக பயன்படுகிறது.

பச்சை அறிக்கை என்பது விவாதிப்பதற்காக அடிக்கடி வெளியிடப்படும் திறந்தநிலை அறிக்கையாகும். பல பச்சை அறிக்கைகள் மூலம் விவாதிக்கப்பட்டு முடிவான கொள்கை, சட்டம் ஆவதற்கு முன் வெள்ளை அறிக்கையாக வெளிவரும்.

## மேற்கோள்கள்
*அகராதி

பகுப்பு:நுட்பத் தொடர்பாடல்
பகுப்பு:சந்தைப்படுத்தல்
பகுப்பு:அரசு
பச்சை அறிக்கை

**பச்சை அறிக்கை** என்பது ஒரு அரசாங்கமோ அமைப்போ ஒரு பிரச்சனைக்கு எந்தத் தீர்வும் தராமல் தங்கள் நிலையை மட்டும் விளக்கும் ஒரு அதிகாரப்பூர்வ அறிவிப்பாகும். இதன் மூலம் விவாதிக்கப்பட்டு தீர்மானம் எடுக்கப்படும்.

ஐரோப்பிய ஆணையம் வெளியிடும் பச்சை அறிக்கை விவாதத்தைத் துவக்கும் அறிவிப்பாக பயன்படுகிறது. கனடாவின் பச்சை அறிக்கை, அரசின் இறுதி முடிவாக இல்லாமல், ஒரு முன்மொழிவாக மக்கள் முன் வைக்கப்படுகிறது. விவாதங்களுக்குப் பிறகு இறுதி முடிவு எடுக்கப்பட்டு வெள்ளை அறிக்கையாக வெளியிடப்படுகிறது.

## இவற்றையும் பார்க்க
வெள்ளை அறிக்கை

## மேற்கோள்கள்
* பச்சை அறிக்கை -அகராதியில்

பகுப்பு:நுட்பத் தொடர்பாடல்
மஞ்சள் பத்திரிகை

**மஞ்சள் பத்திரிகை** அல்லது **மஞ்சள் இதழ்** என்பது பெருமளவாகவோ முழுதாகவோ பொய் கலந்த செய்தியுடன், வெறும் கவர்ச்சிக்காகத் தலைப்பிட்டு இலாபம் ஈட்டும் நோக்கோடு வெளிவரும் ஒரு வகையான இதழாகும். இதனை நச்சு இதழ் என வகைப்படுத்துகிறார்கள். பொதுவாக மிகைப்படுத்திய செய்திகள், புரட்டான செய்திகள், கிளர்ச்சியூட்டும் செய்திகள் கொண்டவையாகயிருக்கும். 

ப்ராங்க் லூத்தர் மோட் (1941) வரையறையின்படி மஞ்சள் இதழின் ஐந்து பண்புகள் பின்வருமாறு:
#சிறிய செய்தியாக இருந்தாலும் அச்சுறுத்தும் பெரிய தலைப்பிடல்
#படங்களையும் வரைபடங்களையும் பகட்டாக வெளியிடல்
#போலி வல்லுநர்கள் மூலம் போலியான நேர்காணல்கள், தவறான தலைப்பு, போலி அறிவியல், தவறான தகவல்களிடல்
#நகைப்பூட்டும் பட்டைகளுடன் முழு வண்ண ஞாயிறு சேர்க்கைகள்
#அமைப்புக்கு எதிராகப் போராடித் தோல்வியுற்றவர் மூலம் அனுதாபம் ஈட்டல்.

## மேற்கோள்கள்

பகுப்பு:இதழியல்
பகுப்பு:மஞ்சள் பத்திரிகைகள்
பெட்ரோமாக்ஸ்

**பெட்ரோமாக்ஸ்** (*Petromax*, அமெ.: *kerosene lamp*) என்பது வளிம வலைத்திரி (மாண்டில்) மற்றும் மண்ணெண்ணெய் துணையுடன் எரியக் கூடிய ஒரு அழுத்த புகை போக்கி விளக்கு ஆகும். இது பெட்ரோமாக்ஸ் நிறுவனத்தின் ஒரு தயாரிப்பு ஆகும். 

## வரலாறு
செருமனியின் பெர்லின் நகரைச் சேர்ந்த ஏகுரிச் & கிரெத்சு என்ற நிறுவனத்தின் தலைவர் மாக்சு கிரெட்சு (1851–1937) என்பவர் இவ்விளக்கை முதன் முதலில் வடிவமைத்தார். பெட்ரோலியம் என்ற எரிபொருளின் பெயரும் மாக்சு என்ற கிரெத்சின் முதற் பெயரும் சேர்க்கப்பட்டு பெட்ரோமாக்சு என இவ்விளக்குக்குப் பெயரிடப்பட்டது.

அக்காலத்தில் புதிதாகக் கண்டுபிடிக்கப்பட்டிருந்த பரபீனை எரிபொருளாகக் கொண்டு ஒரு விளக்கை உருவாகக் அவர் முயன்றார். பரபீனில் இருந்து வளிமம் ஒன்றை அவர் உருவாக்கினார். இவ்வளிமம் மிக உயர்ந்த கலோரி அளவைக் கொண்டிருந்தது. அத்துடன் மிகச் சூடான நீலத் தீச்சுடரையும் தந்தது. கிரெட்சு ஆவியாக்கிய பரபீனைக் கொண்டு அழுத்த விளக்கு ஒன்றைத் தயாரித்தார். இவ்விளக்கு முதலில் மீத்தைலேற்றப்பட்ட மதுசாரத்தைக் கொண்டு சூடாக்கப்பட்டது. மூடிய கலன் ஒன்றில் பரபீன் கைப்பம்பி ஒன்றின் மூலம் அழுத்தம் கொடுக்கப்பட்டது. வளிம வலைத்திரியில் இருந்து பெறப்பட்ட வெப்பம் மூலம் பரபீன் ஆவியாக்கப்பட்டது. இது பின்னர் காற்றுடன் சேர்ந்து வலைத்திரியை எரிக்கப் பயன்பட்டது. 1916 ஆம் ஆண்டளவில் இவ்விளக்கும் இத பெயரும் உலகெங்கும் பரவியது.

இன்றும் இவ்விளக்கு பயன்பாட்டில் உள்ளது. இதன் வடிவமைப்பு பின்னர் சமையல் அடுப்புகள் போன்றவை தயாரிக்கப் பயன்பட்டது. பெட்ரோமாக்சின் வடிவமைப்பு இன்று பல நாடுகளில் உள்ளூர் தயாரிப்புகளில் பயன்படுத்தப்படுகிறது. சீனாவில் "டவர்", இந்தியாவில் பிரபாத் போன்றவை இவற்றுள் சிலவாகும்.

## இவற்றையும் பார்க்க
*புகை போக்கி விளக்கு

## வெளி இணைப்புகள்
*Petromax in Argentina 
*www.petromax.nl
*Short History of Petromax and Graetz
*Historical Lamp Forum
*பெட்ரோமாக்ஸ் விளக்கு உபயோகிக்கும்முறை செய்முறை விளக்கம் நிகழ்பட காட்சி

பகுப்பு:விளக்குகள்
மஞ்சள் தலைப்பாகைக் கிளர்ச்சி

**மஞ்சள் தலைப்பாகைக் கிளர்ச்சி** என்பது கி. பி. 184இல் சீனாவில் ஆன் பேரரசின் ஆட்சியின் போது இடம்பெற்ற ஒரு உழவர் கிளர்ச்சி ஆகும்.  கிளர்ச்சியாளர்கள் தமது தலையில் கட்டிய மஞ்சள் துணியின் காரணமாக இவ்வாறு அடையாளப்படுத்தப்படுகிறது.  கிளர்ச்சியாளர்கள் தாவோயியப் பிரிவுகளைப் பின்பற்றுபவர்களாக இருந்தது தாவோயிய வரலாற்றில் முக்கியம் பெறுகிறது.

வேளாண் நெருக்கடி, பஞ்சம், மிகை வரிகள், ஒடுக்குமுறை ஆகியவை இந்தக் கிளர்ச்சியின் காரணங்களாகக் கருதப்படுகின்றன.  இந்தக் கிளர்ச்சி உடனேயே அடக்கப் பட்டது எனினும் ஆன் அரசை பலவீனம் அடையச் செய்து பின்னர் அதன் வீழ்ச்சிக்கு ஒரு முக்கியக் காரணம் ஆகவும் அமைந்தது.

## மேற்கோள்கள்

பகுப்பு:சீன வரலாறு
பகுப்பு:சீனாவில் எதிர்ப்புப் போராட்டங்கள்
சேனா சம்மத விக்கிரமபாகு

**சேனா சம்மத விக்கிரமபாகு** (*Sena Sammatha Wickramabahu*, ) என்பவர் 1473ஆம் ஆண்டிலிருந்து 1511ஆம் ஆண்டு வரை கண்டி இராச்சியத்தை ஆட்சி செய்த மன்னர் ஆவார். 1469ஆம் ஆண்டில் கோட்டை இராச்சியத்துக்கு எதிராகக் கிளர்ச்சி மேற்கொண்டு கண்டி இராச்சியத்தை உருவாக்கியவரும் கண்டி இராச்சியத்தின் முதல் மன்னர்ருமாவார். இவருக்குப் பின் இவருடைய வாரிசான ஜயவீர ஆட்சிக்கு வந்தார்.

## ஆட்சிப் பிரதேசங்கள்
இவருடைய ஆட்சிக் காலத்தில் கண்டி இராச்சியத்தின் கீழ் கம்பளை, சிதுறுவான, தெநுவர, பலவிட்ட, மாத்தளை, பன்சிய பத்துவ, ஊவா முதலிய பிரதேசங்கள் இருந்து வந்தன.

## இவற்றையும் பார்க்க
ஆட்சியாளர் பட்டியல், இலங்கை

## மேற்கோள்கள்

பகுப்பு:கண்டி மன்னர்கள்
ஜவகர்லால் நேரு பல்கலைக்கழகம்

**ஜவகர்லால் நேரு பல்கலைக் கழகம்** (*Jawaharlal Nehru University*) புது தில்லியில் உள்ள மத்திய பல்கலைக் கழகம் ஆகும். இது 1969-ல் தொடங்கப்பட்டது. உலக அளவில் புகழ் பெற்ற பல்கலைக் கழகமாக இது திகழ்கின்றது.

இந்திய மொழிகள் நடுவத்தில் தமிழ் ஆய்வுப் பிரிவு ஒன்றும் உள்ளது.

## முன்னாள் மாணவர்கள்
* பாபுராம் பட்டாராய், 36வது நேபாள பிரதமர்
* சுப்பிரமணியம் செயசங்கர், அரசியல்வாதி, பாரதிய ஜனதா கட்சி (பாஜக), 30வது வெளியுறவு செயலாளர்
* அமிதாப் கான்ட், தலைமை நிர்வாக அதிகாரி, நிதி ஆயோக்
* தில்லி பல்கலைக்கழகம், துணைவேந்தர், தில்லி பல்கலைக்கழகம்
* அபிஜித் பேனர்ஜீ, பேராசிரியர், மாசாச்சூசெட்சு தொழில்நுட்பக் கழகம்
* நிர்மலா சீத்தாராமன், அரசியல்வாதி. பாரதிய ஜனதா கட்சி, நிதியமைச்சர்
* சீத்தாராம் யெச்சூரி, பொதுச்செயலர், இந்திய பொதுவுடமைக் கட்சி (மார்க்சிஸ்ட்)

## மேலும் பார்க்க
* இந்தியாவில் உள்ள பல்கலைக்கழகங்களின் பட்டியல்
* இந்தியாவில் கல்வி
* தொலைதூர கல்வி குழுமம்

## உசாத்துணைகள்

## மேலும் படிக்க
* 
* 
* 
* 
* 

பகுப்பு:இந்தியப் பல்கலைக்கழகங்கள்
பகுப்பு:இந்திய நடுவண் பல்கலைக்கழகங்கள்
நீங்களும் வெல்லலாம் ஒரு கோடி

**நீங்களும் வெல்லலாம் ஒரு கோடி** என்பது விஜய் தொலைக்காட்சியில் ஒளிபரப்பான தமிழ் தொலைக்காட்சி விளையாட்டு நிகழ்ச்சி ஆகும். *ஊ வாண்ட்சு டு பி எ மில்லியனர்?* என்ற பிரித்தானிய நிகழ்ச்சியை அடிப்படையாகக் கொண்ட *கோன் பனேங்கா கரோர்பதி* என்ற நிகழ்ச்சியின் தமிழ் வடிவமே இந்நிகழ்ச்சியாகும். இந்த நிகழ்ச்சியின் முதல் பகுதியை நடிகர் சூர்யா, இரண்டாவது பகுதியை நடிகர் பிரகாஷ் ராஜ் மற்றும் மூன்றாவது பகுதியை நடிகர் அரவிந்த்சாமி தொகுத்து வழங்கியுள்ளார்கள்.   இந்த நிகழ்ச்சி ஹிந்தி, ஆங்கிலம், மலையாளம், கன்னடம், போச்புரி, வங்காளம் ஆகிய மொழிகளிலும் ஒளிபரப்பப்பட்டு வருகின்றது.

## ஏனைய மொழிகள்
இந்நிகழ்ச்சி வேறு சில இந்திய மொழிகளிலும் ஒளிபரப்பப்பட்டு வருகின்றது.

## இவற்றை பார்க்க
* விஜய் தொலைக்காட்சி நிகழ்ச்சிகளின் பட்டியல்

## மேற்கோள்கள்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2012 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2016 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழகத்தின் இரும்புக்காலம்

thumb|right|360px|ஆதிச்சநல்லூர் அகழாய்வில் பொ.மு. 20 ஆம் நூற்றாண்டு மதிக்கத்தக்க இரும்பு கலன்கள் கண்டெடுப்பு
**தமிழகத்தின் இரும்புக்காலம்** பொதுவாகவே அறிஞர்களால் பொ.மு. 500 என்றே நிறுவப்பட்டு வந்தது. ஆனால் ஆதிச்சநல்லூர் அகழ்வாய்வுகள் விரைவு பெற்ற காலம் அதை இன்னும் 1500 ஆண்டுகள் பழமை வாய்ந்ததாக நிறுவியது. இதற்கு முன்னரே செம்பு, இரும்பு, தங்கம் போன்ற உலோகங்கள் இங்கு உபயோகப்படுத்தப்பட்டுள்ளது எனத் தெரிய வந்தது.

## மின்னழுத்தத் தடுப்புக்கள ஆய்வு
சென்னையில் உள்ள தேசியக் கடலாய்வு நிறுவனத்தைச் சார்ந்த பத்ரி நாராயணன், சசிசேகரன், இராசவேலு போன்றவர்கள் ஆதிச்சநல்லூர் பகுதியில் மின்னழுத்தத் தடுப்புக்கள ஆய்வுகளை (Electro-resistivity survey) மேற்கொண்டனர். அதன் மூலம் உலோகங்கள் இப்பகுதியில் எந்தளவு உபயோகப் படுத்தப்பட்டுள்ளது என்பதை அறியலாம். இம்மின்னழுத்த ஆய்வில் கிடைத்த இரும்பு பொருள்களை அறிஞர்கள் குறைந்தது பொ.மு. பத்தாம் நூற்றாண்டு அளவில் உபயோகப் படுத்தப்பட்டவை என்றும் இவற்றின் பழமை பொ.மு. 17 ஆம் நூற்றாண்டு அளவு கூட செல்லும் என்றும் கணித்துள்ளனர். இதன் மூலம் தமிழகத்தின் இரும்புக்காலத்தை பொ.மு. 2000 அளவு மாற்றியமைக்க வேண்டியுள்ளது.

## மேற்கோள்கள்

பகுப்பு:வரலாற்றுக்கு முற்பட்ட தமிழகம்
பகுப்பு:தமிழர் தொல்லியல்
இஸ்லாம் ஷா

**இஸ்லாம் ஷா சூரி**( 1545-1554) தில்லியை ஆண்ட சுல்தான் ஷெர்ஷாவின் இரண்டாம் மகன். இவரது இயற்பெயர் ஜலால் கான். ஷெர்ஷா மரணமடைந்தபின் பெருவாரி பிரபுக்களின் வேண்டுகோளுக்கிணங்கி அவர்களின் ஆதரவோடு அண்ணன் ஏதில்கான் இருக்க கி.பி. 1545 - ஆம் ஆண்டு 'இஸ்லாம் ஷா' என்ற பட்டத்தோடு முடிசூட்டிக் கொண்டார்.

ராந்தம்பாரில் தங்கியிருந்த ஏதில்கான் இஸ்லாம் ஷாவின் ஆட்சியினை ஏற்க மறுத்தார். அவரை தலைநகர் ஆக்ராவிற்கு அழைத்துவந்து சமாதானம் செய்து வைக்க முயன்றனர் பிரபுக்கள் சிலர். அதே நேரம் இஸ்லாம் ஷா தம் தமையனை கொல்ல சதித்திட்டம் தீட்டினார். தப்பிய ஏதில்கானை சிறைபிடிக்க தொடர்ந்து முயன்றார் இஸ்லாம் ஷா. இச்செயல்களால் பல பிரபுக்கள் ஏதில்கானை ஆதரிக்க தொடங்கினர். முடிவில் ஏதில்கானுக்கும், இஸ்லாம் ஷாவிற்கும் ஆக்ரா அருகில் போர் நடைபெற்றது. இப்போரில் தோல்வியடைந்த ஏதில்கானும் அவர் ஆதரவு பிரபுக்களும் தப்பியோடினர்.

முக்கிய பிரபுக்கள் பலர் ஏதில்கானை ஆதரித்ததால் இஸ்லாம் ஷா பிரபுக்கள் மீது சந்தேகமும், கோபமும் அடைந்தார். பல்வேறு காரணங்களைச் சொல்லி பிரபுக்களை ஒவ்வொருவராக சிறைபடுத்தியும், போர் தொடுத்தும் கொன்றார். இறுதியில் இஸ்லாம் ஷா கி.பி. 1554 நவம்பர் 22 - ஆம் நாள் இயற்கை மரணம் எய்தினார்.

## உசாத்துணை
*Abraham Eraly *The Mughal Throne* (Phoenix, 2003 edition) pages 94–97

## மேற்கோள்கள்

பகுப்பு:சுல்தானகங்கள்
பகுப்பு:இந்திய முஸ்லிம்கள்
பகுப்பு:1554 இறப்புகள்
ரசியா பேகம்

**ரசியா பேகம்** கி.பி. 1236–1240 வரை டெல்லியை ஆண்ட ஒரு பெண் சுல்தான். (சுல்தான் என்பது ஆண்பால், சுல்தானா என்பதுதான் பெண்பால். நான் ஒரு ஆணுக்கு வீரத்திலும் விவேக்கதிலும் எந்த விதத்திலும் குறைந்தவள் இல்லை – என்னை சுல்தான் என்றே அழையுங்கள் என்று எல்லோருக்கும் ஆணையிட்டு இருந்தாள் ரசியா பேகம்.) இவர் இந்தியாவின் முதல் அரசி என்று அழைக்கப்படுகிறார். தில்லியை ஆண்ட மூன்றாவது சுல்தான் சம்சுத்தீன் இல்த்துத்மிசு இவரின் தந்தையாவார். அவர் தில்லியை கி.பி. 1211 முதல் 1236 வரை ஆட்சி செய்தார். அவருக்கு பல மகள்களும் மகன்களும் இருந்தனர். ஆனால் இவர் ரசியா பேகத்தையே மிக அதிகமாக நேசித்தார். ஒரு பெண் கற்றுக் கொள்ள வேண்டிய அனைத்து விஷயங்களையும் அவளுக்குக் கற்றுக் கொடுத்தார். இவர் ஒரு இளவரசியாகவே வளர்க்கப்பட்டார். கூடவே அரசியல் விவகாரங்களையும் நன்கு பழகிக் கொண்டார்.

குதிரை சவாரியிலும், வாள் வித்தையிலும் தனது சகோதரர்களையும் விட மிகச் சிறந்து விளங்கினார். அச்சமயத்தில் இவரின் தந்தை ராஜபுத்திரர்களுக்கெதிராக படையெடுத்துச் சென்றார். தான் திரும்பி வர கால தாமதம் ஆகலாம் என கருதிய அவர் தனக்கு பதிலாக தனது மகள் ரசியா பேகத்தை ஆட்சி அதிகாரத்தில் நியமித்தார். சுல்தான் இல்த்துத்மிசு திரும்பி வர சுமார் ஆறு ஆண்டுகள் ஆனது. அக்கால கட்டத்தில் ரசியா பேகம் நன்முறையில் விவேகத்துடனும் ஆட்சிப் புரிந்தார்.

தனது தந்தை திரும்பி வந்ததும் ரசியா ஆட்சியை தந்தையிடமே ஒப்படைத்தார். கி.பி.1236 - ஆம் ஆண்டு இல்த்துத்மிசு மரணமடைந்தார். ஏற்கனவே அவர் தனது வாரிசாக ரசியா பேகத்தையே முடிவு செய்திருந்தார். ஆனால், அவரது மகன்களுள் ஒருவரான உருக்குன்- உத்-தின் பிரோசு ஆட்சியைக் கைப்பற்றினார். ஆனால் மிக மோசமான ஆட்சியின் மூலம் ஆறே மாதங்களில் மக்களிடம் செல்வாக்கை இழந்தார்.

பின் ரசியா பேகம் ஆட்சிப் பொறுப்பேற்று மக்கள் மத்தியில் தன் தந்தைக்கு நிகரான செல்வாக்கைப் பெற்றார். எனவே, இவர் இந்தியாவின் முதல் அரசி என்று அழைக்கப்படுகிறார்.

## மேற்கோள்கள்

## வெளி இணைப்புகள்
*Project Continua: Biography of Sultan Raziyya bint Iltutmish

பகுப்பு:இந்திய முஸ்லிம்கள்
பகுப்பு:சுல்தான்கள்
பகுப்பு:1240 இறப்புகள்
பகுப்பு:1205 பிறப்புகள்
பகுப்பு:இந்தியப் பேரரசர்கள்
பகுப்பு:இந்திய முஸ்லிம் பெண்கள்
ருத்திரமாதேவி

**ருத்திரமாதேவி** (*Rudrama Devi*) கி.பி. 1259 முதல் 1295 வரை தக்காணத்தில் வாரங்கல்லை ஆண்ட காகதீய அரசியார் ஆவார். வாரங்கல்லை ஆண்ட கணபதிதேவரின் மகளான இவர், தம் தந்தையின் மரணத்தைத் தொடர்ந்து அரசியாக முடிசூட்டிக் கொண்டார். கிழக்குச் சாளுக்கியத்தில் நைதவோலுவின் இளவரசனான வீரபத்திரன் என்பவரை மணம் செய்துகொண்டார்.  இவரது தொடக்கக்கால ஆட்சியில் சிற்றரசர்கள் பலர் தொல்லை கொடுத்து வந்தனர். அரசிக்கு உறுதுணையாக இருந்த அம்பதேவர் உதவியுடன் அத்தொல்லைகளை  அடக்கினார். யாதவத் தலைவர் மகாதேவர் இவரை எதிர்த்துப் போர்செய்து தோல்வி அடைந்தார். இப்போர்களில் ருத்திரமாதேவியின் பேரன் பிரதாபருத்திரன் வெற்றிவாகை சூடினான். ருத்திரமாதேவி கி.பி. 1280 - ஆம் ஆண்டு பிரதாபருத்திர தேவரை இளவரசராக நியமித்தார்.

எட்டாண்டுகளுக்கு பின் அம்பதேவர் ஒய்சாளர், யாதவர் ஆகியோரைத் துணைக்கு சேர்த்துக் கொண்டு, ருத்திரமாதேவிக்கு எதிராகப் போர் தொடுத்தார். 1291 - இல் பிரதாபருத்திரர் அதனை அடக்கி வெற்றிவாகை சூடினார். 1295 - இல் ருத்திரமாதேவி காலமானபோது பிரதாபருத்திரர் 'இரண்டாம் பிரதாபருத்திரர்' என்ற பெயருடன் முடிசூட்டிக் கொண்டார்.படைப்பு பாரதி மைசூர் 

## மேற்கோள்கள்

## வெளி இணைப்புகள்
* In brief about the life of Rani Rudrama Devi

பகுப்பு:அரசிகள்
பகுப்பு:ஆந்திரப் பிரதேச வரலாறு
பகுப்பு:இந்திய அரச குடும்பப் பெண்கள்
பகுப்பு:1289 இறப்புகள்
பகுப்பு:1295 இறப்புகள்
பகுப்பு:இந்திய அரசர்கள்
பகுப்பு:நெல்லூர் மாவட்ட நபர்கள்
அமனுல்லாகான்

**அமனுல்லாகான்** (பஷ்தூ:  أمان الله خان, உருது: أمانالله خان ; சூன் 1, 1892 – ஏப்ரல் 25, 1960) ஆப்கானித்தான் இராச்சியத்தின் அரசுத் தலைவராக 1919 முதல் 1929 வரை இருந்தவராவார்; முதலில் அமீராகவும் 1926க்குப் பின்னர் அரசனாகவும் இருந்தார்.ஆப்கானித்தானின் அமீராக இருந்த அபிபுல்லாவின் மகனான இவர், தந்தை கொலையுண்ட பின் படைகளின் ஆதரவுடன் அமீரானார்.  அமனுல்லாகான் கி.பி. 1919 - ல் இந்தியாவின் மீது படையெடுத்தார். இது மூன்றாம் ஆங்கில-ஆப்கானியப் போர் எனப்பட்டது. புதிய அரசியல் சட்டம் ஒன்றையும் இவர் நாட்டிற்கு அளித்தார். ஐக்கிய இராச்சியத்திலிருந்து விடுபட்ட பின்னர் தமது நாட்டுக்கெனத் தனியான வெளிநாட்டுக் கொள்கையை வகுத்தார்.

அமனுல்லாகான் ஆப்கானிஸ்தானத்தை ஐரோப்பிய மயமாக்க விரும்பி பல சீர்திருத்தங்களை மேற்கொண்டார். அதனை விரும்பாத இஸ்லாமிய முல்லாக்கள் 1924 மார்ச் முதல் 1925 ஜனவரி வரை கலகத்தில் ஈடுபட்டனர். கோஸ்ட் கலகம் எனப்பட்ட இதுவே 1928 - ல் நடைபெற்ற மக்கள் புரட்சிக்கு வித்திட்டது. அப்புரட்சி தோல்வியடைந்தது. ஆனால், அமனுல்லாகான் 1929 ஜனவரி 14 - ஆம் நாள் முடி துறந்து ரோமாபுரிக்குச் சென்றார். பின் 1941 - ஆம் ஆண்டு ஜெர்மனி உதவியுடன் ஆட்சியைக் கைப்பற்ற முயன்றார். தமது முயற்சிகளில் தோல்வியடைந்த அமனுல்லாகான் 1960ஆம் ஆண்டில்   சுவிட்சர்லாந்தின் சூரிக்கு நகரில் மரணமடைந்தார்.

## மேற்கோள்கள்

## வெளி இணைப்புகள்

* Life of Amir Amanullah Khan in pictures 
*Amanulla Khan: Betrayal of Nadir Khan
* Ghazi Amanullah Khan City  next to Jalalabad
*

பகுப்பு:1982 பிறப்புகள்
பகுப்பு:ஆப்கானித்தான் அமீர்கள்
பகுப்பு:1892 பிறப்புகள்
பகுப்பு:1960 இறப்புகள்
அயினி அக்பரி

**அயினி அக்பரி** என்பது மொகலாயர்களின் ஆட்சிமுறை பற்றி முழுவதுமாக அறிந்துகொள்ள பயன்படும் நூல். இது பாரசீக மொழியில் அபுல் பைசல் என்பவரால் எழுதப்பட்டது. பிற்காலத்தில் இந்நூலை எடுத்துக்காட்டாகக் கொண்டு பல நிர்வாக வழிகாட்டி நூல்கள் தோன்றலாயின.  அயினி அக்பரி பெயருக்கேற்றபடி, அக்பரின் ஆட்சிக்காலத்திலிருந்த எல்லாத் துறைகளையும் பற்றிய முழுமையான விளக்கங்களைத் தருகிறது. இந்நூல் மூன்று பகுதிகளைக் கொண்டது. இது அக்பரின் பண்புகளையும், அன்றாட பழக்க வழக்கங்களையும் எடுத்துரைக்கிறது. அக்பரின் அரண்மனைப் பகுதிகள், குதிரைக் கொட்டில், ஆடை அணிகள், படைக்கலங்கள், வேட்டையாடும் குழு, அக்பர் பயணத்தின் போது பாசறை அமைக்கும் முறை முதலியவை பற்றிய விளக்கங்கள் இந்நூலில் காணப்படுகின்றன.

## மேற்கோள்கள்


பகுப்பு:வரலாற்று நூல்கள்
பகுப்பு:முகலாயப் பேரரசு குறித்த நூல்கள்
பகுப்பு:அக்பர்
அபிஞான சாகுந்தலம்

thumb|200px|ரவி வர்மர் வரைந்த சகுந்தலை ஓவியம்

**சாகுந்தலம்** என்பது காளிதாசரால்  இயற்றப்பட்ட சமசுகிருத மொழி நாடக நூல் ஆகும். வட இந்தியாவிலிருந்து சகர்களை விரட்டிய பெருமைக்குரிய குப்தப் பேரரசர் இரண்டாம் சந்திரகுப்தர் எனும் **சந்திரகுப்த விக்கிரமாதித்தியன்**  அரசவைக் கவிஞராக  திகழ்ந்தவர் காளிதாசர். சகுந்தலா மற்றும் துஷ்யந்தன் காதல் திருமணத்தை விளக்கும்  சாகுந்தலம் நாடகத்தில் ஏழு அங்கங்கள் உள்ளன. இதன் உட்பொருள் வியாச மகாபாரதத்தினின்று எடுக்கப்பட்டது. ஆயினும் இலக்கியச் சுவைக்கேற்பச் சில மாறுதல்கள் செய்யப்பட்டன.

சமசுகிருத மொழி சாகுந்தலம் நாடக நூலை உலகின் பல மொழிகளில் மொழிபெயர்க்கப்பட்டுள்ளது. ஆர்தர் டபுள்யு. ரைடர் என்பவர் சாகுந்தலம் நாடகத்தை ஆங்கில மொழியில் மொழி பெயர்த்துள்ளார். 

## பிரபல கலாசாரத்தில்
காளிதாசரின் சாகுந்தலம் நாடகம், தமிழ், இந்தி மற்றும் மலையாள மொழிகளில் திரைப்படங்களாக வெளி வந்துள்ளது.  

## இதனையும் காண்க
* சகுந்தலா
* துஷ்யந்தன்

## மேற்கோள்கள்


## வெளி இணைப்புகள்
*இலக்கியத்தில் சிறந்தது நாடகமே!

பகுப்பு:நாடக நூல்கள்
*
பகுப்பு:காளிதாசனின் படைப்புகள்
அபிதம்மாவதாரம்

**அபிதம்மாவதாரம்** என்பது கி.பி. ஐந்தாம் நூற்றாண்டில் வாழ்ந்த புத்தசமயப் பெரியோர்களுள் ஒருவரான புத்ததத்த தேரர் என்பவரால் பாலி மொழியில் எழுதப்பட்ட நூல் ஆகும். இந்நூலாசிரியர் புத்த சமயத்தை மேற்கொண்டு வாழ்ந்த ஒரு தமிழர். சோழ நாட்டு உறையூரில் பிறந்த இவர் காவிரிப்பூம்பட்டினம், பூதமங்கலம், காஞ்சிபுரம், ஸ்ரீலங்காவில் அநுராதபுரம் முதலிய இடங்களிலுள்ள புத்த விகாரங்களில் இருந்துள்ளார்.  புத்த சமயப் புனித நூலான திரிபிடகத்திலுள்ள அபிதம்ம பிடகத்திற்குப் பாயிரம் போல அமைந்ததாகும். சோழ நாட்டையும், காவிரிப்பூம்பட்டினத்தையும் இந்நூல் சிறப்பித்து கூறுகிறது. 

## மேற்கோள்கள்

பகுப்பு:நூல்கள்
இராசாவலிய

**இராசாவலிய** (மன்னர் வரிசை எனப் பொருள்படும்) என்பது ஒரு பண்டைய இலங்கை வரலாற்று நூல் ஆகும். விஜயன் எனும் இலங்கை மன்னனின் வரலாற்றில் இருந்து இரண்டாம் விமலதர்ம சூரியன் எனும் கண்டி மன்னனின் வரலாறு வரை இந்நூலில் உள்ளடக்கப்பட்டுள்ளது. இலங்கை பற்றி தொடர்ச்சியாக எழுதப்பட்ட இலக்கிய மூலாதாரமான இது சிங்கள மொழியில் எழுதப்பட்டுள்ளது. இராஜாவலிய அரசியல் செய்திகளுக்கே முதலிடம் கொடுத்துள்ளது. சமயச் செய்திகளை விளக்கவில்லை. இலக்கிய நடையைத் தவிர்த்து பொதுமக்களைக் கவரும் வண்ணம் எளிய நடையில் இந்நூல் அமைந்துள்ளது. குறிப்பாக கி.பி. 1359 - ஆம் ஆண்டிற்கு பிற்பட்ட காலத்தைப் பற்றி அறிய இந்நூல் பெரிதும் பயன்படுகிறது. இது பலரால் எழுதப்பட்டதாக வரலாற்று ஆசிரியர்கள் கருதுகிறார்கள்.

## இவற்றையும் பார்க்க
* தீபவம்சம்
* மகாவம்சம்
* சூளவம்சம்

## மேற்கோள்கள்

## வெளி இணைப்புகள்
* 
* 

பகுப்பு:இலங்கை இலக்கியம்
இந்திகா (மெகசுதனிசு)

**இந்திகா** (***Indika***) (கிரேக்கம்: Ἰνδικά; இலத்தீன்: ***Indica***) ) என்பது மௌரிய இந்தியா குறித்து கிரேக்க எழுத்தாளர் மெகசுதனிசு (இறப்பு சு. கி.மு 290) எழுதிய ஒரு நூல் ஆகும். அலெக்சாண்டருக்குப் பிறகு பாரசீக, பாபிலோனிய நாடுகளை ஆண்ட செலூகஸ் நிகேடரின் தூதராக மௌரியப் பேரரசரான சந்திரகுப்தரின் அரசவைக்கு அனுப்பப்பட்டவர் மெகஸ்தெனஸ். எட்டு பகுதிகளைக் கொண்ட இந்நூல் முழுமையாக கிடைக்கப் பெறவில்லை. ஆனால் இதன் தகவல்கள் துணுக்குகளாக பிந்தைய கிரேக்க மற்றும் இலத்தீன் நூல்களில் எஞ்சி தப்பியுள்ளன. அத்தைகைய நூல்களில் ஆரம்ப காலத்தைச் சேர்ந்தவையாக தியோதோருசு சிகுலுசு, இசுதிராபோ (*சியோகிராபிகா*), பிளினி, மற்றும் அர்ரியன் (*இந்திகா*) ஆகியோரால் எழுதப்பட்ட நூல்கள் உள்ளன.   1846 - ல் பேரறிஞர் இசுவான் பெகுக் என்ற செருமானியர் சிதறிகிடந்த மெகஸ்தனிசின் குறிப்புகளைத் தொகுத்து ஒழுங்குப்படுத்தினார். ஜே.டபிள்யூ. மாக்ரின்டல் இதை கிரேக்க மொழியிலிருந்து ஆங்கிலத்தில் மொழிபெயர்த்தார்.

அலெக்சாண்டர் கங்கை பகுதிக்கு படையெடுத்துச் செல்லாததற்குக் காரணம் அங்கே புகழ்பெற்ற நான்காயிரம் யானைகளையுடைய படை இருந்ததாக கேள்விப்பட்டதே ஆகும் என்கிறார் இவர். நம்ப முடியாத பல தகவல்களும் இந்நூலில் உள்ளன. இந்தியாவில் ஒரே கால் உடைய மக்கள், கொம்புள்ள குதிரைகள், சிறகு முளைத்த பாம்புகள், பாதங்களை தொடக்கூடிய அளவு நீண்ட காதுகளையுடைய மக்கள், வாயில்லாதவர், மூக்கிலாதவர், ஏழு வயதில் குழந்தை பெற்ற தாய்மார்கள் ஆகியோர் வாழ்ந்ததாக தெரிவித்துள்ளார். இதன் காரணமாக இவர் வழக்கமாக பொய் பேசுபவர் என்றும், அடுத்தவர்கள் சொல்வதை அப்படியே எளிதில் நம்பிவிடக் கூடியவர் என்ற குற்றச்சாட்டும் உள்ளது.

## மேற்கோள்கள்

பகுப்பு:வரலாற்று நூல்கள்
பகுப்பு:மொழிபெயர்ப்பு நூல்கள்
பகுப்பு:இந்தியாவைப் பற்றிய நூல்கள்
பகுப்பு:இந்திய வரலாற்றுவரைவியல்
கணவிரி

கணவிரி என்பது ஒரு மலரின் பெயர்.   

வையை ஆற்றில் வந்த மலர்களில் ஒன்று. 

யாப்பிலக்கணத்தில் பாடலின் அடிகளை இருவகைகளில் அலகிடுவர். தொல்காப்பியம் எழுத்தின் எண்ணிக்கையைக் கணக்கிட்டு அடிகளைக் குறிப்பிடும் முறைகளையும்,  சீரின் எண்ணிக்கையைக் கணக்கிட்டு அடிகளின் பேரில் பாடலைக் குறிப்பிடும் முறையையும்  காட்டுகிறது. 

யாப்பருங்கலம் என்னும் நூல் கணவிரி என்னும் மலர்பெயரை நாலெழுந்துச் சீருக்கு எடுத்துக்காட்டாகத் தருகிறது. 

பரிபாடல் பல்வகைப் பூக்களோடு இதனையும் ஒன்றிக் குறிப்பிடுகிறது. 

மணிமேகலை என்னும் நூல் கணவிரி என்னும் பூவால் கட்டிய மாலையைக் குறிப்பிடுகிறது. 
## இவற்றையும் காண்க
:சங்ககால மலர்கள்
## அடிக்குறிப்பு

பகுப்பு:சங்க கால மலர்கள்
ஆசிரியர்களுக்கான தேசிய விருது

இந்தியாவில் ஆசிரியர் பணியில் சிறந்து விளங்கும் ஆசிரியர்களுக்கு ஆண்டுதோறும் **ஆசிரியர்களுக்கான தேசிய விருது** வழங்கப்படுகிறது. ஆசிரியராக இருந்து குடியரசுத்தலைவராக உயர்ந்த சர்வப்பள்ளி ராதாகிருஷ்ணனைப் போற்றும் விதமாக  ஆண்டுதோறும் சுமார் நூற்றுக்கும் மேற்பட்டோருக்கு இவ்விருது வழங்கப்படுகிறது. கல்வித்துறையில் சிறந்த பணியாற்றிய ஆசிரியர்களுக்கு நல்லாசிரியர் விருதுகளை மத்திய, மாநில அரசுகள் வழங்குகின்றன. ஒருவர் இவ்விருது பெற ஆசிரியர்கள் பதினைந்து ஆண்டுகளும், தலைமை ஆசிரியர்கள் இருபது ஆண்டுகள் பணியாற்றி இருக்க வேண்டும். மேலும், சமுதாயத்தில் கண்ணியமானவராகவும், புகழ்மிக்கவராகவும் இருத்தல் வேண்டும். மாணவர்களிடத்தில் அன்பு மிக்கவராகவும், சமுதாய நலனில் பங்கு கொள்பவராகவும் இருத்தல் வேண்டும்.

தற்போதைய நிலையில் இவ்விருதின் மொத்த எண்ணிக்கை 378 ஆகும். இவ்விருதினை பெறும் ஆசிரியர்களுக்கு ரூபாய் ஐம்பதாயிரம் தொகை காசோலையாகவும், வெள்ளிப்பதக்கமும், சான்றிதழும் வழங்கப்பட்டு வருகின்றது. வெள்ளிப்பதக்கம் மற்றும் சான்றிதழ் ஒவ்வொரு வருடமும் ஆசிரியர் தினமான செப்டம்பர் 5 அன்று, நாட்டின் தலைநகரமான புதுடெல்லியில் மேதகு குடியரசு தலைவர் அவர்களால் வழங்கப்படும்.

இவ்விருதின் ஒரு பகுதியாக வகுப்பறையில் கற்றல் கற்பித்தலில் தகவல் தொழில்நுட்பத்தினை பயன்படுத்தும் மற்றும் புதுமையான கற்றல் கற்பித்தல் முறைகளை கையாளும் ஆசிரியர்களுக்கு ஐ.சி.டி தேசிய நல்லாசிரியர் விருதுகள் மனித வள மேம்பாட்டு அமைச்சகத்தின் மூலமாக வழங்கப்பட்டு வருகின்றது.

ஒவ்வொரு ஆண்டும் மாநில அரசு நல்லாசிரியர் பட்டியலை உருவாக்கி நடுவண் அரசுக்கு அனுப்புகிறது. இறுதியாக விருதுக்குரியவர்களை நடுவண் கல்வி அமைச்சகம் தேர்வு செய்கிறது. இந்த முடிவுகள் அறிவிக்கப்பட்டு  ஆசிரியர் நாளான செப்டம்பர் ஐந்தாம் தேதி  தேதி டெல்லியில் நடைபெறும் விழாவில் இந்த விருது வழங்கப்படுகிறது. தேசிய விருதுக்கு தேர்வு செய்யப்படும் ஆசிரியர்களுக்கு, குடியரசுத் தலைவர் மாளிகையில் நடக்கும் விழாவில், குடியரசுத்தலைவர், விருதுகளை வழங்குவார். தமிழகத்தில் இருந்து, ஒவ்வொரு ஆண்டும் 22 ஆசிரியர்கள் தேர்வு செய்யப்படுகின்றனர்.

நடுவண் அரசின் 'நல்லாசிரியர் விருது' பெறுவோருக்கு, குடியரசுத்தலைவர், பிரதமர், மனிதவள மேம்பாட்டு துறை அமைச்சர் ஆகியோர் விருந்து தந்து பெருமைப்படுத்துகின்றனர். அவர்களுக்கு, வாழ்நாள் முழுவதும் தொடர்வண்டியில் இலவசமாகப் பயணிக்கும் சலுகையும் வழங்கப்படுகிறது. 1997-ம் ஆண்டு முதல் தமிழக அரசு நல்லாசிரியர் விருதை 'டாக்டர் ராதாகிருஷ்ணன் விருது' என்னும் பெயரில் வழங்கி வருகிறது.

## குறிப்புகள்

பகுப்பு:இந்திய விருதுகள்
உண்டவல்லி

**உண்டவல்லி** என்பது இந்தியாவில் ஆந்திரா மாநிலம் குண்டூர் மாவட்டத்தில் கிருஷ்ணா ஆற்றங்கரையில் அமைந்துள்ள ஒரு சிற்றூர்.  இங்கு கி.பி.4முதல் 5- ஆம் நூற்றாண்டைச் சார்ந்த குடைவரைகள் உள்ளன.  இக்குடைவரைக் கோயில் 4 தளங்களை உடையது. அடித்தளம் முற்றுப்பெறாத நிலையில் காணப்படுகிறது. கூரைகளைத் தூண்கள் தாங்குமாறு குடையப்பட்டுள்ளன. அடித்தளத்தின் மண்டபம் ஏழு தலைவாயில்களைக் கொண்டுள்ளது. 

## முதலாம் தளம்
அடித்தளத்திற்கும் மேல் உள்ள முதல்தளம் அடித்தளத்தைவிட பெரியது. இங்கு காணப்படும் சிற்பங்கள் யாவும் திருமாலை பற்றியன. இங்கு நான்கு வரிசையாக அமைக்கப்பட்டுள்ள தூண்கள் மேல் கூரையைத் தாங்கி நிற்கின்றன. முதல் தளத்தின் அமைப்பிலிருந்து இத்தளம் பல்லவ அரசர் மகேந்திரவர்மன் காலத்தைச் சார்ந்ததாக இருக்கலாம் எனக் கருதப்படுகிறது.

## இரண்டாம் தளம்
இரண்டாம் தளம் 9 மீ. அகலமும், ஏறக்குறைய 17 மீ. நீளமும் உள்ள மண்டபத்தையும், தென்முனையில் 4 மீ. சதுரமான சிறிய அறையையும், வட கோடியில் ஒரு நீண்ட சதுரமான கருவறையையும் கொண்டு விளங்குகிறது. இங்கு அனந்தசயனரின் பெரிய சிலை ஒன்று உள்ளது. நடுமண்டபத்தில் நான்கு வரிசையில் தூண்கள் உள்ளன. இத்தூண்கள் பல்லவர் காலத் தூண்களின் அமைப்பை ஒத்துள்ளன. இங்கு சைவ சிற்பங்கள் சிலவும் காணப்படுகின்றன. எனவே, இக்கோயில் 17 - ஆம் நூற்றாண்டில் சைவர்களின் வழிபாட்டுத்தலமாக விளங்கியிருக்க வேண்டும்.

## மூன்றாம் தளம்
மூன்றாம் தளம் முற்றுப்பெறாத நிலையில் உள்ளது. முற்றம் ஒன்று கூரையற்று காணப்படுகிறது. இந்த குன்றிலேயே வேறு சில குடைவரைகளும் காணப்படுகின்றன. அவை அனைத்தும் முற்றுப் பெறாத நிலையில் உள்ளன.

## மேற்கோள்

## வெளியிணைப்புகள்

* Undavalli Caves 
* Caves in Andhra Padesh 

பகுப்பு:ஆந்திர ஊர்களும் நகரங்களும்
பகுப்பு:இந்தியத் தொல்லியற்களங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
கணவீரம்

thumb|கணவீர மலர்
**கணவீரம்** என்பது ஒரு மலர். 
இதனைச் செவ்வலரி (செவ்வரளி) என அறிஞர்கள் குறிப்பாடுகின்றனர். 

வெறியாட்டு நிகழும் இடத்தில் கணவீர மாலை தொங்கவிடப்பட்டிருந்ததாகத் திருமுருகாற்றுப்படை குறிப்பிடுகிறது. 

## இவற்றையும் காண்க
:சங்ககால மலர்கள்
## வெளியிணைப்புகள்
*  திருமுருகாற்றுப்படை TAMILVU 
## அடிக்குறிப்பு

பகுப்பு:சங்க கால மலர்கள்
பகுப்பு:மலர்கள்
நீலம் (மலர்)

thumb|நீலம் என்னும் மலர்
**நீலம்** என்பது மலர். இது நீலநிறம் கொண்டது.

இது இலங்கை நாட்டின் தேசிய-மலர். நீலமலர் எது என வரையறுப்பதில் அறிஞர்களிடையே கருத்து வேறுபாடுகள் நிலவுகின்றன. இவற்றில் இளநீல-நிற மலர் வேறு, இருள்நீல-நிற மலர் வேறு என்னும் உண்மை தெளிவாகிறது. 

## சங்கப்பாடல்களில் நீலமலர்
;வெவ்வேறு மலர்கள்
* நீலம், நெய்தல், குவளை, ஆம்பல், அல்லி ஆகியவை வெவ்வேறு மலர்கள்.    
;பருவம்
:ஊதைக்காற்று வீசும் காலத்தில் மிகுதியாக மலரும். 
;இலைகள்
:நீலமலர், சேம்பு ஆகியவற்றின் இலைகள் ஒன்றுபோல இருக்கும்.  நீரில் பூக்கும் நீலமலர்களின் இலைப்பச்சையை நிலத்தில் வளரும் பயிர்ப்பச்சைக்கு உவமையாக எடுத்துக்கஃ காட்டுவர்.    
;மலரின் இதழ்கள்
:நீளமாக இருக்கும்.  நீல நிறத்தில் இருக்கும்.   வள்ளம்போல் சற்றே குழிவாக இருக்கும்.  இதழ்கள் பலவாக இருக்கும். 
;மலரின் நிறம்
:வானத்துக் கருமேகம் போலப் பூக்கும்  
:மயிலின் கழுத்து நீல மலர் போல இருக்கும் 
;மலரும் நீர்நிலைகள்
:சுனை,  உப்பங்கழி,   பாட்டங்ககால் என்னும் வாய்க்கால் பகுதியில் நீலம், பாங்கர், முல்லை ஆகிய பூக்கள் மலர்ந்திருந்தன 
;மகளிரின் கண் போல் இதழ்
:வண்ணம், நீண்டிருக்கும் ஒருமுனைக்கூர் வட்டம், உட்குழிவு போன்ற நீலமலர் இதழின் தன்மைகளை எண்ணி மகளிரின் கண்களுக்கு நீல-இதழை உவமையாகக் காட்டுவர்.     (ஆண்களின் கணுகளுக்குத் தாமரை இதழ் உவமையாகக் கூறப்படும்.)
;விற்பனை
:நீலமலர் தலையில் சூடும் பூ. எனவே மகளிர் இதனை விற்பனை செந்தலும் உண்டு. 
* காதலனுக்கு விளையாட்டு காட்டும் ஒருத்தி நீல மலரோடும் பாங்கர் மலரோடும் ஒளிந்துகொண்டாள். 

## இவற்றையும் காண்க
*சங்ககால மலர்கள்
*அல்லி
## படங்கள்

File:Blue Lotus Madhobpur Lake Srimongol Sylhet Bangladesh 1.JPG
File:Blue Lotus Madhobpur Lake Srimongol Sylhet Bangladesh 2.JPG
File:Blue Lotus Madhobpur Lake Srimongol Sylhet Bangladesh 4.JPG
File:Ss015-bkk-097-lotus-1.jpg


## மேற்கோள்களும் அடிக்குறிப்புகளும்

பகுப்பு:சங்க கால மலர்கள்
பகுப்பு:மலர்கள்
வெளியீட்டுக் குறிப்புகள்

**வெளியீட்டுக் குறிப்புகள்** (Release notes) என்பது மென்பொருள் வெளியீட்டுடன் இணைந்துவரும் ஒரு தொழில்நுட்பத் தகவல் குறிப்புகளாகும். பெரும்பாலும் இவை கட்டப்பட்டுக் கொண்டிருக்கும் மென்பொருளின் சோதனை வெளியீட்டுடன்(beta version) இணைப்பாக வரும். அல்லது பயனர் பயன்படுத்தும் பொருள்களின் அடுத்தப் பதிப்பு வெளிவரும் போதும் அதனுடன் இணைந்து வெளிவரும், அதில் புதிய மாற்றங்கள் அல்லது பழுது நீக்கல் பற்றிய குறிப்புகள் கொண்டிருக்கும். தயாரிப்பு நிறுவனத்தால் இந்தக் குறிப்புகள் பயனர்களிடம் பகிர்ந்து கொள்ளப்படும். வெளியீட்டுக் குறிப்பின் மூலம் அப்பொருளின் அல்லது அந்த சேவையில் மாற்றங்கள் அல்லது அபிவிருத்திகள் பற்றி மட்டும் பயன்ர்கள் அறிந்து கொள்ளமுடியும்.

## இவற்றையும் பார்க்க
*பயனர் வழிகாட்டி

பகுப்பு:நுட்பத் தொடர்பாடல்
வண்டியூர் மாரியம்மன் திருக்கோயில்

**வண்டியூர் மாரியம்மன் திருக்கோயில்**, கோயில் நகரமான மதுரையின் கிழக்கே 5 கி.மீ தொலைவில் அமைந்துள்ள மாரியம்மன் கோயில் ஆகும். இக்கோயிலுக்கு வடக்கே வைகை ஆறும், தெற்கே மாரியம்மன் தெப்பக்குளமும், மேற்கே தியாகராசர் கலைக்கல்லூரியும் அமைந்துள்ளன. பிற அம்மன் கோயில்களில் இல்லாத விதமாக இங்கு அம்மன் வலக்காலை இடக்காலின் மீது மடக்கிய நிலையில் எருமை தலையுடன் உட்கார்ந்த நிலையிலும், உற்சவ அம்மனாக நின்ற நிலையிலும் உள்ளார். மூலவராக மாரியம்மன் இருப்பதால் வேறு பரிவார தெய்வங்கள் கிடையாது. அரசமரத்தின் அடியில் விநாயகர் மற்றும் பேச்சியம்மன் மட்டும் இருக்கின்றனர். இரண்டு துவாரகபாலகர்கள் வாயில் நிற்க அம்மன் சன்னதியும், அதற்கு முன்புறம் அகலமான முற்றமும் கொண்டுள்ளது.
Traveller Outlookindia


## திருவிழாக்கள்
தைப்பூசத்தன்று வண்ணமயமான தெப்பத்திருவிழா இதன் தெப்பக்குளத்தில் கொண்டாடப்படுகிறது. பங்குனி மாதத்தில் பத்து நாள் பிரமோற்சவத்திருநாளும், பூச்சொரிதல் திருவிழாவும் கொண்டாடப்படுகிறது.

## இவற்றையும் பார்க்க
*வண்டியூர் மாரியம்மன் தெப்பக்குளம்

## மேற்கோள்கள்

பகுப்பு:மதுரை மாவட்டத்திலுள்ள அம்மன் கோயில்கள்
பயனர் வழிகாட்டி

**பயனர் வழிகாட்டி** அல்லது **பயனர் கையேடு** (User Guide) என்பது ஒரு பொருளைப் பயன்படுத்த உதவும் குறிப்புகள் கொண்ட ஒரு தொழில்நுட்பத் தொடர்பு ஆவணம் ஆகும். பொதுவாக இவை தொழிற்நுட்ப எழுத்தாளர்களால் எழுதப்படும், ஆனால் சிறு நிறுவனங்களில், நிரலாளர், தயாரிப்பு அல்லது திட்ட மேலாளர்களால் எழுதப்படும். இவை பெரும்பாலும் மின்னணு சாதனங்கள், கணினி வன்பொருள் மற்றும் மென்பொருள் போன்றவற்றிற்காக எழுதப்படுகிறது. இந்தக் கையேடுகள் எழுத்துவடிவமுடன் விளக்கப்படங்களும் கொண்டிருக்கும். தொழிற்நுட்ப குறியீடுகள் தவிர்க்கப்பட்டு பயனர்களின்வசதிக்கேற்ப மொழியும், நடையும் அமைந்திருக்கும்.

## பயனர் வழிகாட்டியின் உள்ளடக்கம்
பயனர் வழிகாட்டியில் பெரும்பாலும் இருப்பவைகள்:
* அட்டைப் பக்கம்
* தலைப்புப் பக்கம் மற்றும் பதிப்புரிமைப் பக்கம்
* வழிகாட்டியை எப்படி பயன்படுத்துவதென்று சில விளக்க இடைமுகங்கள்
* உள்ளடக்கப் பக்கம்
* முக்கிய செயல்படுகளை விளக்கும் குறிப்புகள்
* பிழைகளுக்கும், பிரச்சனைக்கும் தீர்வாக பழுது குறிப்புகள்
* அ.கே.கே (அடிக்கடி கேட்கப்படும் கேள்விகள்)
* மேலும் விபரங்கள் மற்றும் தொடர்புக்கான தகவல்கள்
* திரிசொல் விளக்கத் தொகுதி, பெரிய ஆவணஙளுக்கு ஒரு சுட்டி (நூல்)

## கணினி மென்பொருள் கையேடுகளும் வழிகாட்டிகளும்
முக்கிய பயன்பாட்டு மென்பொருள்களுக்கெல்லாம் மேற்கண்ட பட்டியலைப் போன்ற தகவல்கள் கொண்ட புத்தக வடிவ ஆவணமாக இருக்கும். *[[கூகிள் எர்த்]]தின்* பயனர் வழிகாட்டி ஒரு சிறந்த ஆங்கில உதாரணம் 
சில வணிக மென்பொருட்களில், ஒரு குறிப்பிட்ட குழிவினர் மட்டும் பயன்படுத்து வகையில் பிரத்யேக கையேடுகளும் தயாரிக்கப்படும். உதாரணம்: ''ஆட்டோடெஸ்க் டாபோபேஸ் 2010 உதவி 

## மேற்கோள்கள்

## இவற்றையும் பார்க்க
*வெளியீட்டுக் குறிப்புகள்

பகுப்பு:நுட்பத் தொடர்பாடல்
இராமையன்

**இராமையன்** என்ற **இராமப்பய்யன்** மதுரை நாயக்க வம்சத்து மன்னர் திருமலை நாயக்கரின் படைத்தளபதியாகப் பணியாற்றியவர். *இராமப்பய்யன் அம்மானை* என்ற நாட்டுக் கதைப்பாடலின் கதைப்பொருள்.

## தனிப்பட்ட வாழ்க்கை

இராமையன் மன்னர் திருமலை நாயக்கரின் படையில் பணியாற்றிய அந்தணர் ஆவார்  கத்திச் சண்டையிடும் திறமையால் புகழடைந்த   இவர் படிப்படியாக உயர்ந்து நாயக்க மன்னர்களின் படையின் தளபதியாக ஆனார்..

## மைசூருக்கு எதிரான போர்

இராமையனின் முதல் பெரும்போர் மைசூர் அரசின் படைத்தளபதி *ஹரசுர நந்தி ராசா* என்பவருடன் 1633 ஆம் ஆண்டு  நடைபெற்றது.  மதுரை நாயக்க அரசின் மீது படையெடுத்து திண்டுக்கல் வரை வந்த ஹரசுர நந்தி ராசாவை இராமையனும் கன்னிவாடி பாளையக்காரர் அரங்கண்ண நாயக்கரும் சேர்ந்து விரட்டி அடித்தனர்.

திருவிதாங்கூர் மீது 1634 - 1635 ஆம் ஆண்டு நாயக்கர் படை தொடுத்த போரிலும் இராமையன் பங்கு பெற்றார்.

## இராமநாதபுரத்துக்கு எதிரான போர்

இராமநாதபுரம் *சேதுபதி சடைக்கண்*. இவனுடைய முறைகேடாகப் பிறந்த சகோதரன் *தம்பி* ஆவான். 1639 ஆம் ஆண்டு தம்பி சடைக்கனுக்கு எதிராக புரட்சி செய்து அரசு கட்டிலை அடைய முயற்சித்தான். திருமலை மன்னர் இந்தப் புரட்சி வீரன் தம்பியை ஆதரித்து ஒரு பெரும்படையை இராமையன் தலைமையில் அனுப்பி வைத்தார்.

இந்த மறவர் மண்ணில் சேதுபதியின் மருமகன் *வன்னி* நடத்திய படையுடன் இராமையன் போரிட்டார். போர் ஐந்து மாதங்கள் நடந்தது. வன்னி போரில் தோற்றான். சேதுபதியோ பாம்பன் தீவில் ஓடி  ஒளிந்தான்  பின்னர் பிடிபட்டு கைது செய்யப்பட்டான்.

## ''இராமப்பய்யன் அம்மானை''

இராமையன் 1639 ஆம் ஆண்டு நடைபெற்ற இந்தப் போரில் காட்டிய வீரம் நாடறிந்த தமிழ் நாட்டுக் கதைப்பாடலான இராமப்பய்யன் அம்மானை கதைப்பொருளாக ஆக்கம் பெற்றுள்ளது..  இந்தக் கதைப்பாடலில் சடைக்கண் தொடக்கத்தில் இராமையனை இழிவாக கேலி செய்கிறான்.

போர் முடிவுற்ற பின்பு இராமையன் மன்னர் திருமலை நாயக்கருக்கு அடியில் கண்டவாறு செய்தி அனுப்புகிறார்::

## இறப்பு

இராமையன் இராமநாதபுரம் போரில் வெற்றி பெற்ற சில நாட்களிலேயே இறந்துவிடுகிறார். இவருடைய மரணம் 1639 ஆம் ஆண்டுக்கும் 1648 ஆம் ஆண்டுக்கும் இடைப்பட்ட காலத்தில் நடந்திருக்க வாய்புள்ளது...

## மேற்கோள்கள்

## உசாத்துணைகள்

* 

பகுப்பு:மதுரை நாயக்கர்கள்
பகுப்பு:17-ஆம் நூற்றாண்டு மக்கள்
திண்டுக்கல் ஐ. லியோனி

**திண்டுக்கல் ஐ. லியோனி** (ஆங்கிலம்: **Dindigul I. Leoni**) என்பவர் ஆசிரியர், மேடைப் பேச்சாளர், இலக்கியச் சொற்பொழிவாளர், நகைச்சுவை பட்டிமன்ற நடுவர். இவர் தமிழ்நாடு பாடநூல் மற்றும் கல்வியியல் பணிகள் கழகத்தின் தலைவராகவும் உள்ளார். இவர் திண்டுக்கல் மாவட்டத்தைச் சார்ந்தவர். கிறித்துவ மதத்தை பின்பற்றுபவர். இவர் கங்கா கௌரி என்ற  திரைப்படமொன்றில் நடித்துள்ளார். இவருக்கு 2010-ம் ஆண்டிற்கான கலைமாமணி விருது வழங்கப்பட்டது.

## ஆசிரியப் பணி
இவர் திண்டுக்கல் புனித மரியன்னை மேனிலைப் பள்ளியில் ஆசிரியராக இருந்தார்.

## அரசியல் வாழ்க்கை
இவர் திராவிட முன்னேற்றக் கழகத்தைச் சார்ந்தவர். 2011-ம் ஆண்டு திமுகவை ஆதரித்து தேர்தல் பிரச்சாரத்திலும் ஈடுபட்டார். 2014-ம் ஆண்டு நடைபெற்ற தேர்தலிலும், 2016-ம் ஆண்டு நடைபெற்ற சட்டமன்ற தேர்தலிலும் திமுகவை ஆதரித்து பிரச்சாரம் செய்தார்.

## குறிப்புகள்

## வெளி இணைப்புகள்
* 

பகுப்பு:தமிழ்ப் பேச்சாளர்கள்
பகுப்பு:தமிழ் நகைச்சுவைப் பேச்சாளர்கள்
பகுப்பு:கலைமாமணி விருது பெற்றவர்கள்
பகுப்பு:தமிழ் பட்டிமன்றத் தொகுப்பாளர்கள்
பகுப்பு:திண்டுக்கல் மாவட்ட மக்கள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:ஊர்ப் பெயரால் அறியப்படும் மக்கள்
நிகமகாமணி

**நிகமகாமணி** இராகம் கர்நாடக இசையில் ஒரு ஜன்னிய இராகம் ஆகும். இது 22வது மேளகர்த்தா இராகமாகிய "வேத" என்றழைக்கப்படும் 4வது சக்கரத்தின் 4 வது இராகமாகிய கரகரப்பிரியாவின் ஜன்னிய இராகம் ஆகும்.

## இலக்கணம்
thumb|right|300px|நிகமகாமணி சுரங்கள் C யிலிருந்து தொடக்கம்

* இந்த இராகத்தில் ஷட்ஜம், சாதாரன காந்தாரம்(க2), சுத்த மத்திமம்(ம1), கைசிகி நிஷாதம்(நி2) ஆகிய சுரங்கள் வருகின்றன.

## சிறப்பு அம்சங்கள்
* ரிஷபம், பஞ்சமம், தைவதம் வர்ஜம் என்பதனால் இது ஒரு வர்ஜ இராகம் ஆகும்.
* இது உபாங்க இராகம் ஆகும்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:கரகரப்பிரியாவின் ஜன்னிய இராகங்கள்
சேகரச்சந்திரிக்கா

**சேகரச்சந்திரிக்கா** இராகம் கருநாடக இசையில் பயன்படும் இராகங்களில் ஒன்றாகும். இது 45 ஆவது மேளகர்த்தா இராகமாகிய, "வசு" என்றழைக்கப்படும் 8 ஆவது சக்கரத்தின் 3 ஆவது மேளமாகிய சுபபந்துவராளி இராகத்தின் ஜன்னிய இராகம் ஆகும்.

## இலக்கணம்
thumb|right|300px|சேகரச்சந்திரிக்கா சுரங்கள் C யிலிருந்து தொடக்கம்

* இந்த இராகத்தில் ஷட்ஜம், சுத்த ரிஷபம்(ரி1), சாதாரண காந்தாரம்(க2), பிரதி மத்திமம்(ம2), சுத்த தைவதம்(த1), காகலி நிஷாதம்(நி3) ஆகிய சுரங்கள் வருகிறன.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:சுபபந்துவராளியின் ஜன்னிய இராகங்கள்
வ. களத்தூர்

**வ. களத்தூர்** என்பது இந்தியாவில் தமிழ்நாட்டின் பெரம்பலூர் மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
**வ.களத்தூர்** திருச்சி – சென்னை தேசிய நெடுஞ்சாலை 45லிருந்து 7 கி.மீ. மேற்கில் அமைந்துள்ளது.  வெள்ளாற்றின் கிளை ஆறான கல்லாற்றின் இருபுறமும் வ.களத்தூர்  அமைந்துள்ளது. வண்ணாரம்பூண்டி, களத்தூர் என்பதன் சுருக்கமே வ.களத்தூர் என்பதாகும். பெரம்பலூர் மாவட்டம் , வேப்பந்தட்டை வட்டத்தில் உள்ள இக்கிராமம் களத்தூர், வண்ணாரம்பூண்டி , பாரதி நகர் , வள்ளியூர் , ராயப்பா நகர் மற்றும் மில்லத் நகர் ஆகிய பகுதிகளை உள்ளடக்கியதாகும்., ,

## நிர்வாக அமைப்பு
வ.களத்தூர், கிராமம், வேப்பந்தட்டை ஒன்றியம் - பெரம்பலூர் மாவட்ட விவகார எல்லைக்குட்பட்டது.

### குக்கிராமங்கள்
வ.களத்தூர், வண்ணாரம்பூண்டி, ராயப்பா நகர், மேட்டுச்சேரி, மில்லத் நகர்.

## எல்லைகள்
மேற்கே பிம்பலூர் ஊராட்சி,கிழக்கே அகரம், பேரயூர் ஊராட்சிகள், வடக்கே திருவாளாந்துரை, தெற்கே மேட்டுப்பாளயம்.

## மக்கள் தொகை
வ.களத்தூர் ஊராட்சி மன்றத்தின் 2001 ஆண்டு மக்கள் தொகை கணக்கெடுப்பின் படி மொத்த மக்கள் தொகை எண்ணிக்கை சுமார் 32000 ஆகும்.

## பள்ளிகள்
# அரசு  மேல்நிலை பள்ளி
# புனித மேரி மெட்ரிக்  பள்ளி
# ஹிதாயத் ஆங்கிலப்பள்ளி 
# லிட்டில் ஆனந்த் ஆங்கிலப்பள்ளி
# ஐடியல் மெட்ரிக் பள்ளி 
# மாடர்ன் பள்ளி  ,

## முக்கிய கோவில்கள்
மாரியம்மன் திருக்கோவில் களத்தூரில் அமைந்துள்ளது. இக் கோவிலில் ஆண்டுதோறும் சித்திரைத் திருநாள் அனைத்து சமுதாய மக்களாலும் வெகு விமரிசையாகக் கொண்டாடப்படும் திருவிழாவாகும்.

## முக்கியத் தொழில்
இக் கிராமம் விவசாயத்தில் சிறப்பான இடத்தை பிடித்துள்ளது. பணப்பயிர்களான கரும்பு, நெல், பருத்தி, சோளம் முக்கிய விவசாயங்களாகும்.

### நீர்ப்பாசனங்கள்
# கல்லாற்றுப் பாசனம்
# ஆழ்துழைக் கிணறுகள் & கிணற்றுப்பாசனம்.
# மானாவாரி.

## வங்கிகள்
தமிழகத்தின் மிக பெரிய பொதுத்துறை வங்கியான இந்தியன் ஓவர்சீஸ் வங்கிக் கிளை உள்ளது. இங்கு அனைத்து தனி நபர் மற்றும் விவசாயிகள், மாணவர்கள், வெளிநாட்டில் வாழ்ந்த இந்தியர்கள் ,வங்கி கணக்கு தொடங்கி பயன்பெறுகின்றனர்.

விரைவான வங்கிச்சேவைக்காக வங்கி வணிகத்தொடர்பாளர்கள் நியமிக்கப்பட்டுள்ளனர்.

பாரத ரிசர்வ் வங்கியின் தத்தெடுப்புத் திட்டத்தின் கீழ் எல்லைக்குட்பட்ட திருவாளந்துரை தேர்ந்தெடுக்கப்பட்டுள்ளது.

வங்கியின் தொலைபேசி எண் : 9840176193, 04328-251225

### தானியங்கி பணம் எடுக்கும் இயந்திரம் (ஏடிஎம்)
இந்தியன் ஓவர்சீஸ் வங்கி ஏடிஎம் கடைத்தெரு அருகிலும் செயல்படுகிறது.

## தொலைதொடர்பு
BSNL தொலை பேசி அலுவலகம் இங்கு இயங்கி வருகிறது.தவிர தனியார் செல்போன் சேவைகள் AIRCEL,AIRTEL,BSNL CELONE,RELIANCE,TATA TOCOMO,VODAFONE முழுவதும் உள்ளது.

### அஞ்சல் நிலையம்(பின் கோடு: 621117
621117 . அருகில் உள்ள தலைமை அஞ்சலகம்: பெரம்பலூர் - 621212.

## போக்குவரத்து

### சாலை போக்குவரத்து
பெரம்பலூரிருந்து  எளிதில் சென்று வர சாலை வசதி உள்ளது.

## மருத்துவ வசதி
களத்தூரில் அரசு ஆரம்ப சுகாதர நிலையம் இயங்கி வருகிறது. இங்கு இப்பகுதி மக்கள் ஏராளமானோர் சிகிச்சை பெற்று வருகின்றனர். . இங்கு கால்நடை மருந்தகம் ஒன்றும் இயங்கி வருகிறது.

## காவல் நிலையம்
களத்தூரில் காவல் நிலையம் பல ஆண்டுகளாக செயல்பட்டு வருகிறது. இது களத்தூர், திருவாளந்துரை, பசும்பலூர், நெய்குப்பை ஆகிய பகுதி மக்களின் பாதுகாவலனாக இக் காவல்நிலையம் இயங்கி வருகின்றது.

## ஆதாரங்கள்

பகுப்பு:பெரம்பலூர் மாவட்டத்திலுள்ள கிராமங்கள்
அனுவாவி முருகன் கோவில்

**அனுவாவி சுப்பிரமணியர் கோயில்** (*Anuvavi Subramaniyar Temple*) கோவையிலிருந்து 19 கி.மீ. தொலைவில் மரங்கள் அடர்ந்த வனப்பகுதியில், பெரிய தடாகத்தில் கணுவாய் என்ற இடத்தில் அமைந்துள்ளது. இந்த கோயில் உண்மையில் மருதமலை மலைகளின் வடக்குப் பக்க சரிவில் அமைந்துள்ளது. கோயிலின் அடிவாரத்தில் இருந்து மலை உச்சி வரை அகலமான சுமார் 500 படிகள் உள்ளன. மலை உச்சி கோயிலான இங்கு முருகனை அவரது 2 மனைவியர்களுடன் சிலைகளாகக் காணலாம். கோயிலில் ஏறும் போது நடுவில் வடக்கு நோக்கி ஒரு பெரிய மற்றும் மிகப்பெரிய அனுமான் சிலையுடன் ஒரு துணை சன்னதியும் உள்ளது. அணுவாவி முருகன் கோவில் கிபி 18 ஆம் நூற்றாண்டில் கட்டப்பட்டது. 

## புராணம்
சஞ்சீவி மலையை இலங்கைக்கு எடுத்துச் செல்லும்போது அனுமான் மிகவும் தாகமாக உணர்ந்ததாகவும், தாகத்தைத் தணிக்க வேண்டி முருகன் தனது ஈட்டியை எறிந்து, இந்த நீரூற்று நீரை அனுமன் முன் தோன்றச் செய்து, அவரது தாகத்தைத் தணித்தார். அனு என்பது அனுமனையும் வாவி என்பது நீர் என்ற பொருளையும் குறிப்பதால் இவ்விடம் அனுவாவி என்று பெயர் பெற்றதாகக் கூறப்படுகிறது. 

## சிறப்புகள்
முருகன் அனுமனுடன் தொடர்புடைய அரிய கோயில்களில் ஒன்றான இங்கு  சூரசம்காரம், வைகாசி விசாகம், பங்குனி உத்திரம் மற்றும் கிருத்திகை ஆகியவை சிறப்பாகக் கொண்டாடப்படுகின்றன. திருமணம் செய்து கொள்ள சிரமப்படும் பக்தர்களும், குழந்தைப் பேறு இல்லாத தம்பதியினரும் இங்கு வந்து இத்தலத்தை வணங்கி, தங்கள் வேண்டுதல்கள் விரைவில் நிறைவேறும் என்று நம்பப்படுகிறது.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள முருகன் கோயில்கள்
குஷ்வந்த் சிங்

**குஷ்வந்த் சிங்** (*Khushwant Singh*; பெப்ரவரி 2,1915 - மார்ச்சு 20, 2014) பஞ்சாபை சேர்ந்த முதுபெரும் புதின ஆசிரியர் ஆவார். இவர் இந்தியாவின் பல்வேறு பத்திரிகைகள், வார இதழ்களில் பணியாற்றியுள்ளார். இலக்கியத் துறையில் இவர் ஆற்றிய சேவைகளுக்காக இந்தியாவின் இரண்டாவது உயரிய குடியியல் விருதான பத்ம விபூஷண் விருதை 2007 ஆம் ஆண்டில் இலக்கியம் மற்றும் கல்விப் பிரிவின் கீழ் பெற்றார். மேற்கத்திய கலாச்சாரத்தையும் இந்தியக் கலாச்சாரத்தையும் ஒப்பிட்டுப் பார்ப்பதாகவே இவரது பெரும்பாலான படைப்புகள் இருக்கும் என்ற ஒரு கருத்தும் உண்டு.

## இளமையும் கல்வியும்

பாக்கிச்தானின் பஞ்சாபில் உள்ள ஹதாலியில் 1915ஆம் ஆண்டு பிப்பிரவரி 2இல் பிறந்தார்.தில்லியில்
பள்ளிப் படிப்பை முடித்த குஷ்வந்த் தில்லி,லாகூர் ஆகிய நகரங்களில் கல்லூரிப்  படிப்பை முடித்தார்.
கேம்பிரிட்ச் பல்கலைக்கழகத்தின் கிங்ஸ் கல்லூரியிலும் பயின்றார்.

## பணிகள்

குஷ்வந்த்சிங் 1947இல் வெளியுறவுத் துறை அமைச்சகத்தில் சேருவதற்குமுன் லாகூர் உயர்நீதிமன்றத்தில்
வழக்கறிஞராகப் பணியாற்றினார்.
நடுவணரசு திட்டக்குழுவுக்காக யோஜனா என்னும் பத்திரிக்கையை நிறுவினார்.மேலும் தி இல்லசுடிரேட்டட் வீக்லி ஆப் இந்தியா ’தி இந்துஸ்தான் டைம்ஸ்’ ’தி நேசனல் ஹெரால்ட்’ ஆகிய
செய்தி இதழ்களில் ஆசிரியராகப் பணிபுரிந்தார்.
1980ஆம் ஆண்டு முதல் 1986ஆம் ஆண்டு வரை மாநிலங்களவை உறுப்பினராக இருந்தார்.

## இவர் எழுதிய சில நூல்கள்
* *தி மார்க் ஆப் விஷ்ணு அண்ட் அதர் ஸ்டோரீஸ்*  (விஷ்ணு மற்றும் பிற கதைகளின் தழும்புகள்)
* *தி ஹிஸ்டரி ஒப் சீக்ஸ்*  (சீக்கியர்களின் வரலாறு)
* *ட்ரெயின் டு பாகிஸ்தான்*  (பாகிஸ்தான் செல்லும் ரயில்)
* *தி வாய்ஸ் ஆப் காட் அண்ட் அதர் ஸ்டோரீஸ்*  (கடவுளின் குரலும் பிற கதைகளும்)
* *ஐ ஷெல் நாட் ஹியர் த நைட்டிங்கேல்* (நைட்டிங்கேல் பறவையின் பாடலை என்னால் கேட்க முடியாது)
* *தி பால் ஆப் பஞ்சாப்*  (பஞ்சாப் பேரரசின் வீழ்ச்சி)
* *ட்ராஜெடி ஆப் பஞ்சாப்* (பஞ்சாபின் அவலம்)

## மறைவு
2014ஆம் ஆண்டு மார்ச்சு மாதம் 20 அன்று தனது 99ஆவது வயதில் காலமானார்.

## வெளியிணைப்புகள்

*''Khushwant Singh (1915-2014)'' ஒரு அஞ்சலி
*ஒரு கட்டுரை
*குஷ்வந்த் சிங்குடன் ஒரு நேர்முகம் 
*குஷ்வந்த் சிங்கின் வாழ்க்கை வரலாறு

பகுப்பு:இந்திய எழுத்தாளர்கள்
பகுப்பு:2014 இறப்புகள்
பகுப்பு:1915 பிறப்புகள்
பகுப்பு:இந்திய இறைமறுப்பாளர்கள்
தொழில்

**பணி** அல்லது **தொழில்** என்பது ஒருவருடைய வாழ்வாதாரத்திற்கு, வருமானம் ஈட்டக்கூடிய செயல். இதனை உத்தியோகம் அல்லது அலுவல் என்றும் கூறுவர். ஒருவர் பணம் அல்லது சேவை மனப்பான்மை அல்லது இரண்டிற்குமான தம்முடைய உழைப்பை பகுதி நேரமாகவோ அல்லது முழு நேரமாகவோ செலவு செய்தல் தொழில் எனப்படும்.

ஒருவர் செய்யும் தொழிலை அடிப்படையாகக் கொண்டு, அவருடைய சமூக-நிலை (Social Status) நிர்ணயிக்கப்படுகிறது. மாணவர்கள், ஓய்வு பெற்றவர்கள், இல்லத்தரசிகளை தவிர்த்து, பெரும்பாலான மக்கள் தம்முடைய தொழிலுக்காக அதிக நேரத்தைச் செலவு செய்கின்றனர்.

## தொழிலின் பிரிவுகள்
முழு நேரத் தொழில், பகுதி நேரத் தொழில், தற்காலிகத் தொழில், சுயவேலை வாய்ப்பு உள்ளிட்ட பல வகையான தொழில்கள் உள்ளன. தம்முடைய துறையை தமது படிப்புக்கு எற்றவாறு தேர்ந்தெடுக்கின்றனர் அல்லது, தொழிலுக்குத் தேவையானவற்றைக் கற்றுக் கொள்கின்றனர்.

## அரசுப் பணி
இந்தியாவில், மத்திய அல்லது மாநில அரசுத்துறை சார்ந்த தொழில்கள் வருமானம் மட்டுமின்றி பிற சலுகைகளையும் தம்முடைய ஊழியர்களுக்கு வழங்குகிறது.

## இதனையும் காண்க
*தொழிற்சாலை

## வெளியிணைப்புகள்

பகுப்பு:தொழில்கள்
நோக்கியா 808 ப்யூர்வியூ

**நோக்கியா 808 ப்யூர்வியூ** என்பது நோக்கியா நிறுவனத்தால் வடிவமைக்கப்பட்ட சிம்பியன் இயங்குதளம் கொண்ட ஒரு நுண்ணறி பேசி வகை நகர்பேசி ஆகும். இந்த வகை கைபேசி 2012-ம் ஆண்டு பிப்ரவரி 27-ம் நாள், மொபைல் வேர்ல்டு காங்கிரசு கூட்டத்தில் அறிமுகம் செய்யப்பட்டது.

இந்த கைபேசி 41  மெகாபிக்சல் ஒளிப்படக்கருவியைக் கொண்ட முதல் கைபேசி ஆகும். மேலும் இந்த வகை தொலைபேசியில் புவியிடங்காட்டி (GPS), புளுடூத், வை-ஃபை போன்ற பல அதிகப்படியான வசதிகள் உள்ளன. தற்போது இந்த வகை கைபேசியின் மதிப்பு 835 அமெரிக்க டாலர் ஆகும். இப்போது விலை குறைந்திருக்கலாம் என்பதைக் கவனத்திற்கொள்ளவும்.

## குறிப்புகள்

பகுப்பு:நகர்பேசிகள்
முழுநிறை காலமுறை மீளாய்வு

**முழுநிறை காலமுறை மீளாய்வு** (The Universal Periodic Review (UPR)) என்பது ஐக்கிய நாடுகளின் மனித உரிமைகளுக்கான அமைப்பின் ஒரு பொறிமுறை ஆகும்.  இது நாடுகளின் மனித உரிமைப் பேணலை ஆய்வு செய்து மதிப்பீடு செய்து பரிந்துரைகளை வழங்கும் ஒரு செயலாக்கம் ஆகும்.  ஒவ்வொரு ஆண்டும் 16 நாட்டு அரசுகள் இவ்வாறான மீளாய்வு செயப்படும்.  இந்தச் செயற்பாடு 2005 ம் ஆண்டு ஐ.நா சீர்திருத்த செயற்பாடுகளில் ஒன்றாகத் தொடங்கப்பட்டது.

## வெளி இணைப்புகள்
* UPR-info

## மேற்கோள்கள்

பகுப்பு:ஐக்கிய நாடுகள் சபை
கோளம் மற்றும் உருளை பற்றி

**கோளம் மற்றும் உருளை பற்றி** (*On the Sphere and Cylinder*) என்பது ஆர்க்கிமிடீசின் ஒரு படைப்பு.அவர் கிமு 225 -ல் இதனை இரு பகுதிகளாக வெளியிட்டுள்ளார். ஒரு கோளத்தின் மேற்பரப்பளவு காண்பதைப் பற்றியும் ஒரு உருளையின் கனஅளவுக்கும் அவ்வுருளைக்குள் அமைந்துள்ள கோளத்தின் கனஅளவுக்குமுள்ள தொடர்பைப் பற்றியும் இப்புத்தகம் விவரங்களைத் தருகிறது. இவ்வாறு கோளத்தின் கனஅளவு மற்றும் மேற்பரப்புக்கும் அதைச்  சுற்றி அமைந்த உருளையின் கனஅளவு மற்றும் மேற்பரப்புக்கும் உள்ள தொடர்பை முதல்முதலாக கண்டுபிடித்தது ஆர்க்கிமிடீசுதான்.

## உள்ளடக்கம்
*கோளம் மற்றும் உருளை பற்றி* புத்தகத்தில் தரப்பட்டுள்ள முக்கிய வாய்ப்பாடுகள்: கோளத்தின் மேற்பரப்பு, உருளைக்குள் அமைக்கப்பட்ட கோளத்தின் கன அளவு, உருளையின் மேற்பரப்பு மற்றும் கனஅளவு ஆகியவற்றைக் கணக்கிடும் வாய்ப்பாடுகளாகும். இதன்படி,

உருளையின் மேற்பரப்பு:

:A = 2 \pi r^2 + 2 \pi r h = 2 \pi r ( r + h ).\,

உருளையின் கனஅளவு:

:V = \pi r^2 h. \,

ஒரு கோளத்தின் மேற்பரப்பு அதன்மீது வரைப்படும் பெரு வட்டத்தின் பரப்பளவைப் போல நான்கு மடங்காக இருக்கும் என்பதை ஆர்க்கிமிடீசு கண்டறிந்தார். இதனைப் பயன்படுத்தி  இப்பொழுது கோளத்தின் மேற்பரப்பு காணும் வாய்ப்பாடு:

4\pi r^2.\,

கோளத்தின் கனஅளவு அதைச் சுற்றி அமைக்கப்பட்ட ஒரு உருளையின் கன அளவில் 2/3 பங்காக இருக்குமென அவர் கூறியதின்படி கோளத்தின் கன அளவு காணும் வாய்ப்பாடு:

:\frac{4}{3}\pi r^3.

கோளத்தின் கனஅளவும் மேற்பரப்பும் முறையே அதைச் சுற்றி அமைக்கப்பட்ட ஒரு உருளையின் கன அளவு மற்றும் மேற்பரப்பில் 2/3 பங்காக அமையுமென்ற தனது கண்டுபிடிப்பால் பெருமையடைந்த ஆர்க்கிமிடீசு தனது கல்லறைமீது உருளைக்குள் அமைக்கப்பட்ட கோள உருவினை அமைக்கும் கேட்டுக் கொண்டார். செடிகொடிகளால் மூடப்பட்டுக் கிடந்த அக்கல்லறை பிற்காலத்தில் ரோம மெய்யியலாளர் *மார்க்கசு சிசெரோவால்* கண்டுபிடிக்கப்பட்டது.

## குறிப்புகள்

## மேற்கோள்கள்
*
*
*S.H. Gould, The Method of Archimedes, The American Mathematical Monthly.  Vol. 62, No. 7 (Aug. - Sep., 1955), pp.&nbsp;473–476

பகுப்பு:கணித நூல்கள்
பகுப்பு:வடிவவியல்
பகுப்பு:யூக்ளிடிய வடிவவியல்
சத்திரபதி சாகு மகராஜ்

**சத்திரபதி சாகு மகராஜ்** (Shahu IV -Rajarshi Shahu 26 சூன், 1874 – 6 மே, 1922)  மகாராட்டிர மாநிலத்தின் கோல்ஹாப்பூர் சமாஸ்தான மன்னர் ஆவார். சமூகப் புரட்சியாளராகத் தன்னை அடையாளப்படுத்திக் கொண்ட ஒரே மன்னரும் இவரே. 1902 ஆம் ஆண்டிலேயே, தனது நிர்வாகத்திற்கு உட்பட்ட பகுதிகளில் பிற்படுத்தப்பட்டோர் அனைவருக்கும்  50 விழுக்காடு வேலைவாய்ப்பிற்கான இடங்களை ஒதுக்கி ஆணை பிறப்பித்தார். சாதி வேற்றுமை களையப் பாடுபட்டவர். பிராமண ஆதிக்கத்தினை எதிர்த்துப் புரட்சி செய்தவர். அம்பேத்கரின் இயக்கத்தில் துணை நின்று சமூக நீதியை நிலைநாட்டியவர்.

## மேற்கோள்கள்
 

பகுப்பு:1874 பிறப்புகள்
பகுப்பு:1922 இறப்புகள்
பகுப்பு:மகாராட்டிர மக்கள்
பகுப்பு:மராத்தியர்கள்